Na gyburtstagu1 musi być torta i niy ma sie co sam dugo na tyn tymat ôzpisywać2– no chyba, że mołcie cztyry iksze3 zorty4 ciastōw5 i za dużo by Wōm6 ôstało7 😉
Joł ôstatnio lubia eksperymyntować (nic nowego) i niyrołzki8 wyłajżōm9 z tego take maszkyty10, że aże sie sōm11 dziwia. Tu chciołech mieć pośrodku torty syrnik na zimno- nawet go widać na zdjyńciu. Na wiyrchu żech trocha poszaloł z bōmbōnami12, ale mogecie dać sam13 yno trocha ślagzany14.
Co potrza?
Biszkopt:
6 jajec
5 łeżek mōnki15
1 łeżka kakao
6 łeżek cukru
2 płaske łeżeczki proszku do pieczynia
Syrnik:
400ml syrka hōmogynizowanego- nojlepi naturalnego
330 śmiytōnki krymōwki
2 galaretki wiśniowe
Masa:
1 szokolada gorzkoł
1 syrek mascarpōne
mały dżym wiśniowy
Do postrojynia mogecie tyż sie wziōńć jakich bōmbōnōw.
Nojlepi rychtowanie16 tyj tory rozłōżcie sie na dwa dni. Przesiyjcie mōnka, kakao i proszek do pieczynia. Ubijcie biōłka ze cukrym na sztywnoł piana i pomału dodołwejcie17 żōłtka. Potyn na nojmańszych18 ôbrotach abo yno samymi łopatkami przi wyłōnczōnym mikserze wmiyszejcie mōnka, kakao i proszek. Wlyjcie to na forma do tortōw i wrojście19 do bratruły20 nagrzōnyj do 160 stopni na 40 minut. Jak już tyn biszkopt baje21 upieczōny, wyciōngcie go, przewrōćcie ta forma do gōry dnym i ściepcie ze 20-30 cm na stōł- żeby nōm te ciasto niy opadło. Biszpot niech sie tera chōdzi22.
Bierymy sie za syrnik. Ôzpuście23 dwie galaretki we 300-400 ml uwarzōnyj wody i ochōdźcie. Ubijcie śmiytōnka, niyskorzi dejcie24 dō ni syrek hōmogynizowany i ochōdzōnoł galaretka. Wrojście to do lodōwki, żeby trocha zaczło25 tynżeć.
Biszkopt przekrajcie na dwa placki, spodek wrojście nazod do formy, posmarōjcie dżymym i wylyjcie na to masa syrnikowoł. Na gōra wciepcie drugi placek biszkoptu i całojść niech idzie na połra godzin do lodōwki- nojlepi na całoł noc.
Ôzpuście szokolada we jaki misce nad gorkym ze wrzōncōm wodōm i pomiyszejcie jōm ze syrkym maskarpōne. Wyciōngcie biszkopt ze formy i posmarujcie ôd niego gōra i boki masōm szokoladowōm- nojlepi na boki nakłodejcie jōm szpricōm26, kerōm na gōrze mogecie niyskorzi zrobić tyż połra gryfnych dekoracji. Poukłołdejcie jeszcze na wiyrchu27 połra bōmbōnōw i fertich28. Smacznego 🙂
1urodzinach
2ô= ło
3inne
4rodzaje
5ō- samogłoska w wymowie między o i u
6Wam
7zostało
8czasem
9wychodzą
10smakołyki
11sam
12cukierkami
13tu
14bitej śmietany
15mąki
16przygotowywanie
17dodawajcie
18najmniejszych
19włóżcie
20piekarnika
21będzie
22studzi
23rozpuśćcie
24dajcie
25zaczęło
26szprycą
27górze
28gotowe
szl_Latn szl_Latn szl_Latn hun_Latn grn_Latn szl_Latn min_Latn pol_Latn pol_Latn bos_Latn pol_Latn szl_Latn bjn_Latn ace_Latn szl_Latn srd_Latn pol_Latn szl_Latn szl_Latn szl_Latn szl_Latn szl_Latn pol_Latn scn_Latn pol_Latn pol_Latn pol_Latn xho_Latn pol_Latn pol_Latn pol_Latn nob_Latn szl_Latn ilo_Latn umb_Latn plt_Latn pol_Latn pol_Latn pol_Latn pol_Latn pol_Latn pol_Latn pol_Latn ltg_Latn pol_Latn pol_Latn szl_Latn szl_Latn pol_Latn pol_Latn